Kabupaten Padang Pariaman

Padang Pariaman adolah salah satu kabupaten nan ado di provinsi Sumatera Barat, Indonesia. Kabupaten ko mampunyoi laweh wilayah 1.328,79 km2 sarato panduduak sabanyak 391.056 urang (Sensus Panduduak 2010). Kabupaten ko baribukota di Parit Malintang, sabuah nagari di Kecamatan Enam Lingkung.

Pamarintahan

Daftar Bupati

Dewan Perwakilan

Kecamatan

Kajadian pantiang

Gampo Sumatera Barat tahun 2009 
Pado 30 September 2009, tajadi gampo bumi bakakuatan 7,6 SR nan mahoyak pasisia barat Sumatera nan bapusek di parairan lauik Pariaman. Episentrum gampo barado sakitar 57 kilometer barat daya Padang Pariaman pado kadalaman 71 kilometer dari pamukaan lauik. Padang Pariaman manjadi kabupaten nan maalami guncangan paliang kuek sagadang VII MMI. Dek hal iko, Padang Pariaman manjadi daerah paliang cayia tarutamo di 17 kecamatan. Di 3 kecamatan, yaitu Patamuan, V Koto Timur, jo V Koto Kampung Dalam tajadi turun tanah nan parah dari Gunuang Tigo nan dipakirokan ado 289 urang maningga dek tatimbun. Manuruik data Satkorlak PB, total korban maningga di Padang Pariaman mancapai 675 urang.

Gampo juo marusak saranan transportasi. Saketeknyo, 37 titiak jalan maalami karusakan nan baragam mulai dari taputuih total, tatimbun, tarangkek, inggo pacah. Ado pulo jambatan-jambatan nan rusak sarupo di VII Koto Sungai Sarik, VI Lingkung, jo 2 X 11 Kayu Tanam.

Salain Padang Pariaman, wilayah lain nan maalami karusakan parah adolah Kota Padang, Kabupaten Pesisir Selatan, Kota Pariaman, Kota Bukittinggi, jo Kota Padangpanjang.

Seni 
 Salawaik Talam

Rujuakan

Pautan lua 
  Situs web resmi Kabupaten Padang Pariaman 
  Tabuik 

Padang Pariaman
Padang Pariaman
Kabupaten Padang Pariaman